בלדה לאי גרין
זה היה בלילה קר; שיכשכו גלי המים; וגבהו מול השמים; מגדליו של המבצר; החומות והמצוק; של האי הירוק; הבטון חלק וחם; וסבוכה גדר התיל; סנפירים שחורים כליל; מטפסים מתוך הים; השקט והעמוק; של האי הירוק; האי הירוק, האי הירוק; חומה של בטון מסביבו; ציפור לא תשיר; ואיש לא יבוא; אל תוך לבבו של האי הירוק; של האי הירוק; איש על איש טיפס על גב; על הקיר ידו הניח; כציפור שחורה הגיח; והמוות בידיו; ולשתוק, לשתוק, לשתוק; על האי הירוק; על הגג חלפו צללים; התקדמו מקיר לדלת; והאש היתה אוכלת; מפתחי המגדלים; איש נפל מבלי לצעוק; על האי הירוק; האי הירוק, האי הירוק...; עת שקטה מזעמה; על הים הרוח נחה; הסירות חתרו מזרחה; תם מסע המלחמה; ורחוק רחוק רחוק; נח האי הירוק; אפורים, כבדי פנים; הם עלו לחוף בשקט; וחמה היתה נושקת; לשפתי הישנים; שהוסיפו עוד לשתוק; מן האי הירוק; האי הירוק, האי הירוק...; 